GiliGold/VAD_KnessetCorpus huggingface dataset:
מיקי דור: זה במסגרת הביטוחים המשלימים.
מיקי דור: אנחנו רוצים שהציבור הרחב ידע מהדברים האלה.
מיקי דור: אנחנו נעשה סבב.
רחל אדטו: עדיין לא קיבלתי תשובה על מה ששאלתי.
רחל אדטו: אני שאלתי איפה זה מעוגן הנושא הזה כאשר חולה מקבל הפנייה מהרופא של קופת חולים ומגיע לחדר מיון ולא מאושפז.
מירי כהן: זה לא נוגע לנושא של החזרים באמבולנס.
רחל אדטו: הוא פונה באמבולנס.
מירי כהן: לא נמצא בחוק.
מירי כהן: אין הסדרה כזאת.
יורם פרדינרו: זה לא נמצא בחוק אבל יש קופות חולים במסגרת ההטבות שהחליטו לממן את העניין הזה.
רחל אדטו: למה זה לא מעוגן?
רחל אדטו: לדעתי זה צריך להיות מעוגן.
רחל אדטו: למה זה צריך להיות תלוי בטוב ליבה של הקופה.
מירי כהן: אנחנו לא יכולים לחייב את זה כי זה לא בחוק.
מירי כהן: אם הקופות עושות את זה באופן וולונטרי אנחנו בעד.
אורי מקלב: יש לנו כמה בעיות כאן.
אורי מקלב: לא על כל הפינויים יש החזרים.
אורי מקלב: עכשיו אנחנו מדברים כאשר כן מגיעים ההחזרים איך זה נעשה.
אורי מקלב: עד היום זה היה דיון של מד"א מול המפונה והמפונה מול קופת החולים שזה גרם להרבה בעיות וזה השתקף בדברי התשובה של משרד הבריאות.
אורי מקלב: כשאנחנו קיבלנו את הנתונים למדנו כמה חיובים שלחו מד"א וכמה מתוך זה קופות החולים החזירו, היה פער אדיר בין החיובים של מד"א לבין ההחזרים.
אורי מקלב: אולי 80% של הפינויים בכלל לא הוחזרו.
אורי מקלב: אנשים שילמו מכיסם או שלא יכלו לשלם.
מירי כהן: החיובים לא יכולים ללמד אם האיש זכאי או לא.
אורי מקלב: אפשר להגיד שאנחנו עכשיו אם חצי תאוותנו בידינו.
אורי מקלב: חלה התקדמות בנושא כי המו"מ של המפונה זה עם קופת חולים ולא עם מד"א.
אורי מקלב: ההתדיינות מול קופת חולים היא הרבה יותר זמינה.
אורי מקלב: אבל עדיין, אם את זה הוא לא צריך לעשות.
אורי מקלב: ההתחייבות נעשית בין בית החולים לקופת החולים בלי שאותו מאושפז צריך להיות בתווך.
אורי מקלב: מר מלמד בבקשה.
רן מלמד: זה בהחלט שלב ראשון אבל זה לא מספיק.
רן מלמד: עדיין יש לא מעט בירוקרטיה שמפריעה למבוטח.
רן מלמד: אני מחלק את זה בין המקרה שהוא לא צריך לשלם שום דבר ובין המקרה שהוא צריך לשלם 50%.
רן מלמד: לגבי מבוטחים שאושפזו צריך לתקן את הדברים כך שהמבוטח לא יצטרך לגשת אפילו לקופת חולים.
רן מלמד: זה צריך להיות התנהלות בין בית החולים למד"א לבין קופות החולים.
רן מלמד: קופות החולים ישלמו ואפילו ינפיקו למבוטח את האישור שאומר שהוא לא חייב מאומה.
רן מלמד: היום עובדים עם מערכות מאוד מתוחכמות.
רן מלמד: אם אדם הגיע באמבולנס בית החולים יכול להוסיף את זה במדבקה שלהם.
רן מלמד: ואז אם הוא מאושפז שמים העתק מטופס האשפוז בתיבת דואר שקשורה למד"א ומד"א פעם ביומיים יאסוף את הטפסים ויעביר אותם לקופות החולים.
רונן בשארי: למה שמד"א ייקחו את האחריות הזו על עצמם?
רן מלמד: למה אתה שואל.
רן מלמד: אנחנו יכולים באמצעות משרד הבריאות או באמצעות חקיקה להורות למד"א לקחת אחריות כזו על עצמם.
רן מלמד: זה לא כזה סיפור גדול.
רן מלמד: במיוחד עם קופת חולים כללית שיש לה גם בתי חולי שלה יכולה ביוזמתה לעשות את זה.
מיקי דור: יש משהו במה שהוא אומר.
מיקי דור: אם מערכות ממוחשבות יוכלו לזהות פינוי של מד"א מול חברות בקופה, לעשות את החיבור הזה, זה בהחלט רעיון ששווה בדיקה.
רן מלמד: אני רוצה לזרוק לכם עוד כפפה.
רן מלמד: הרי חוקים ותקנות לא חלים רטרואקטיבית.
רן מלמד: אבל עדיין יש לא מעט אנשים שיש להם חובות למד"א.
רן מלמד: בחלקם הגדול החובות האלה היו צריכים להיות משולמים על ידי קופות החולים.
רן מלמד: אני מציע או לעשות הצלבה של נתונים בין מד"א לקופות החולים ולהעביר את כל התיקים שידוע שהיה אשפוז לקופות החולים לתשלום, או לחילופין לצאת במבצע ולומר: אנחנו בתקופה מסוימת מבטלים את הריביות, את ההצמדות, להגיד לאנשים תיגשו ותשלמו את הקרן.
דן עופר: אין סיבה לתת פרס למי שלא שילם, סליחה.
רן מלמד: אתה לא נותן פרס.
רן מלמד: אתה לא אומר אל תשלמו.
רן מלמד: אתה אומר, תשלמו בלי הריביות וההצמדה.
דן עופר: זה לא שמד"א עושה ככל העולה על רוחו.
דן עופר: מאז 2003 מד"א גובה לפי פקודה.
דן עופר: אמנם זה חוקק ב-2006, אבל מאז 2003 רטרואקטיבי אנחנו גובים לפי פקודת עונשין.
דן עופר: אין אפשרות לוותר על ההצמדה והריבית.
דן עופר: אנחנו פועלים מול משרד הבריאות כדי שיהיה לנו מנגנון הנחות שיענה גם על הנושא של הריביות אבל גם לאותם אלה מסכנים שבכלל לא יכולים לשלם.
דן עופר: לכן העניין שמציע רן מלמד בינתיים לא ישים.
אורי מקלב: אנחנו נראה אם אנחנו יכולים לחוקק חוק בעניין הזה.
דן עופר: לפני שאנחנו מעבירים לטיפולם של גובי המס עורכי הדין שמוגדרים בחוק אנחנו יכולים להעביר את הפרטים שלנו לגבי החייבים לקופות חולים.
דן עופר: שהם יגידו למי מגיע הכסף.
שלומית אבינח: ישנה חולה שפנתה לוועדה שלנו.
שלומית אבינח: לפי החוק היא זכאית להחזר.
שלומית אבינח: עכשיו החולה לא ידעה שהיא זכאית להחזר.
שלומית אבינח: היא לא שילמה את חובה כי היא במצוקה מאוד גדולה.
שלומית אבינח: היא חד הורית, 3 ילדים.
שלומית אבינח: היא מאושפזת כל הזמן.
שלומית אבינח: הגיעה לחובות גדולים.
שלומית אבינח: זה לדעתי מקרה קלאסי שיכול להיכנס להסדר שהקופה תשלם לה את כל החיובים שלה.
שלומית אבינח: מד"א הפנו אותה למשרד עורכי הדין.
שלומית אבינח: מחקו לה את כל הריביות ונתנו לה לשלם את מחיר הקרן.
שלומית אבינח: אבל היא לא יכולה לשלם את מחיר הקרן.
שלומית אבינח: אין לה כסף.
שלומית אבינח: היא לא ידעה שהיא זכאית.
מיקי דור: זה דיון עקרוני.
מיקי דור: לא ניכנס למקרים פרטניים.
מיקי דור: תביאו את המקרה, ייבדק.
מיקי דור: חבל על הזמן של הוועדה.
ירוחם מנדולה: יש מקרה עם בית אבות שנסגר ששם החולים צריכים לשאת באחריות במקום מנהל בית האבות לנושא תשלום האמבולנסים.
ירוחם מנדולה: אני פניתי לקופות החולים מיוזמתי יחד עם ערוץ 10 ששידרו כתבה בעניין וביקשנו מהם לשלם לנו ישירות.
ירוחם מנדולה: הורדנו להם את הריבית וההצמדה, וביקשנו מקופות החולים לשלם ישירות למד"א עבור אותם פינויים שאושפזו, שממילא הם היו צריכים לקבל החזר.
ירוחם מנדולה: הגשנו להם את כל המסמכים.
ירוחם מנדולה: עד היום אף אחד מקופות החולים לא העבירה למד"א כסף.
ירוחם מנדולה: מה אני אמור לעשות?
ירוחם מנדולה: לחכות עוד ועוד?
אורי מקלב: אם עכשיו נעשה מבצע שזה גם כן בשורה שמד"א יעביר את הקבצים של החייבים וקופות החולים ימחקו את כל מי שחייב ומבוטח אצלם אולי לא נעשיר את עורכי הדין.
אורי מקלב: זה לא יהיה נס חנוכה, זה יהיה דמי חנוכה.
יורם פרדינרו: יש פה בעיה.
יורם פרדינרו: אי אפשר להעביר את שמות החולים.
יורם פרדינרו: יש את חוק חיסיון המידע.
יורם פרדינרו: אם מגיעים לשלב שבו מציעים, ואולי לקופות החולים אין התנגדות בסיסית לגביו, יידרש כאן שינוי חקיקה שמאפשר למד"א לקבל מידע מהמוסד לביטוח לאומי על השתייכות של המבוטח לקופת חולים מסוימת ובהתאם לכך מד"א ידע לאיזה קופת חולים לשלוח את החיוב.
רונן הראל: אני מברך על ההצעה הזאת.
רונן הראל: אני מתכוון לחלק שבין המבוטח לבין הקופה.
רונן הראל: היום יש לנו התחשבנות ישירה מול מד"א.
רונן הראל: אנחנו לא רוצים לראות את המבוטחים שאושפזו, אצלנו בקופה, לא בשבילם ולא אצלנו.
רונן הראל: אנחנו לא רוצים להתעסק עם זה.
רונן הראל: פנינו למד"א והצענו להם שמד"א תעביר לביטוח לאומי את כל המאושפזים ומד"א יסמנו לביטוח לאומי מי חבר באיזה קופה.
רונן הראל: מד"א יודע מי הועבר באמבולנס.
רונן הראל: הוא יעביר קובץ של המאושפזים לביטוח לאומי וביטוח לאומי יסמן.
רונן הראל: ואז הם ישלחו אלינו.
אורי מקלב: אנחנו נפנה בעניין הזה כוועדה למנכ"לית ביטוח לאומי כדי לבדוק את האפשרויות.
רונן הראל: אנחנו מוכנים למחוק את החובות של מעוטי יכולת רטרואקטיבית.
רחל אדטו: למה אי אפשר להוסיף בטופס שלכם קופת חולים?
דן עופר: בטופס זה ישנו.
דן עופר: לא תמיד ממלאים את זה ואין לנו ודאות שזה שם.
דן עופר: יכול להיות שהפתרון של ביטוח לאומי הוא פתרון טוב.
אורי מקלב: זה לא הוגן להעמיס את המטלה הזו על ביטוח לאומי.
יורם פרדינרו: זה קל ופשוט.
יורם פרדינרו: לבתי החולים יש את המידע.
יורם פרדינרו: יפתחו את המרשם הזה גם למד"א.
יורם פרדינרו: שמד"א ידע מי שייך לאיזו קופת חולים .
יורם פרדינרו: יש להם את מספר הזהות.
יורם פרדינרו: הוא ידע לשלוח לקופה הנכונה.
מיקי דור: אנחנו נבדוק את ההצעה הזאת.
נועה פרסטר: למשרד הבריאות יש יכולת לעשות מבצע חד פעמי.
נועה פרסטר: הם יכולים לקחת את הקבצים שאנחנו צריכים להגדיר מה יהיה כתוב בהם.
נועה פרסטר: פעולות.
נועה פרסטר: תאונות דרכים ותאונות עבודה אנחנו לא רוצים לראות שם.
נועה פרסטר: פעולות איבה אנחנו אמורים לשלם.
נועה פרסטר: אז צריך לסנן את זה ולהעביר אל משרד הבריאות קבצים, תעודת זהות, תאריך הפינוי, מספר השובר, הסכום.
נועה פרסטר: אפשר להעביר את זה למירי.
נועה פרסטר: למשרד הבריאות יש זכות לראות את כל המבוטחים ולשייך אותם ולגזור קבצים.
נועה פרסטר: הם עשו את זה פעם לגבי חובות העבר.
נועה פרסטר: זה פשוט.
מירי כהן: אין לי תשובה אבל יכול להיות שטכנית זה לא בעייתי כי כאן מדובר בתאריך פינוי.
רחל אדטו: השאלה היא אם מד"א יכול להכניס במסגרת הפינוי שלו השתייכות לקופת חולים.
רן מלמד: אני מבקש שכבר יוציאו הודעות בשפות השונות מה הולך להיות.
רן מלמד: אל תחכו עם זה.
רן מלמד: לא לחכות שזה יהיה רק באתר האינטרנט.
רן מלמד: תוציאו מודעות גדולות.
רן מלמד: זה אולי יעודד אנשים לבוא ולהסדיר את החובות שלהם.
דן עופר: אפשר לעשות את זה בדיוור ישיר.
נועה פרסטר: כשישבנו עם מד"א וחשבנו על הסדר ההצעה היתה שעל גבי השובר יהיה כתוב באדום "בטרם תשלם אנא פנה למשרד לבדוק את מצבך.
נועה פרסטר: " יש מאחורנית את הזכויות אבל זה לא אומר על תשלם.
ירוחם מנדולה: עדיין האמבולנס הרגיל בנסיעה שלא אושפז לא כלולה בחוזר הזה.
ירוחם מנדולה: אני לא יכול לכתוב: כל תשלם, לך לקופת חולים.
ירוחם מנדולה: הדיפרנצייציה מופיעה בחוזר.
ירוחם מנדולה: אם הוא לא אושפז יש עדיין חצי מהמקרים שהוא כן צריך לשלם.
מירי כהן: שיבדוק את הזכאות שלו.
מירי כהן: אל תכתוב, אל תשלם.
מירי כהן: כי יש מקרים שאינם כלולים בחוק ביטוח בריאות ממלכתי.
מירי כהן: יש הסדרים נוספים של הקופה.
מירי כהן: יכול להיות שגם שם מקבלים החזר.
ירוחם מנדולה: יש זכאויות של המוסד לביטוח לאומי של נפגעי תאונות דרכים ושל יולדות.
ירוחם מנדולה: לכן אני לא אטרטר אותו לא בקופת חולים ולא במוסד לביטוח לאומי.
ירוחם מנדולה: אני אכתוב לו בטופס מה הזכאויות שלו בכל המקרים.
ירוחם מנדולה: המוסד לביטוח לאומי, קופות החולים וחברות הביטוח במידה וצריך לפנות אליהם.
אורי מקלב: תנסחו את זה בצורה כזאת שהמבוטחים ידעו למה הם זכאים.
אורי מקלב: זו שאלה של ניסוח.
אורי מקלב: נבליט את הזכויות של המבוטח.
דן עופר: אנחנו לא מתנגדים אדוני.
דן עופר: להיפך.
דן עופר: מה שאמר ירוחם שאנחנו לא רוצים להצטמצם בשורה כזו או אחרת.
דן עופר: אנחנו רוצים להרחיב.
דן עופר: לגבי מקומות בהם יש לנו הסכמים כמו עם הצבא, כותבים, "במידה והנך חייל אפילו במילואים, פנה לצבא להחזרת התשלום".
דן עופר: אותו דבר לגבי נפגעי פעולות איבה ונפגעי עבודה.
דן עופר: על ההתחייבות כתוב.
נועה פרסטר: אני מדברת על התהליך השוטף, שלקוח מגיע אלי לסניף, נותן לי את השובר.
נועה פרסטר: הוא אושפז.
נועה פרסטר: אני צריכים לשלם.
נועה פרסטר: יש לי מערכת שפיתחתי.
נועה פרסטר: אני מקלידה את תעודת הזהות, את מספר השובר ואת הסכום.
נועה פרסטר: בסוף החודש באופן מרוכז הכסף עובר למד"א.
נועה פרסטר: כדי שכל זה יקרה אני צריכה שיתוף פעולה ממד"א.
נועה פרסטר: הם לא רצו לשתף פעולה בשנה האחרונה.
יורם פרדינורו: התהליך אמור להתחיל רק ב-1 לפברואר 2010.
דן עופר: מבחינתנו זה נוהל טוב משום שזה פוטר את האזרח מלשלם כי בחלק מהמקרים ללקוחות אין את הכסף ובחלק אחר של המקרים מגיע להם בכלל החזר.
דן עופר: אם יש תיקונים מהותיים שצריך להכניס בנוהל נעביר אותו למשרד הבריאות בצורה מסודרת עם העתק לוועדה.
דן עופר: מה שטעון תיקון למשל הוא תוך כמה זמן קופת חולים מעבירה את הכסף זה לא כתוב.
אורי מקלב: השאלה היא מה עמדת מד"א בכל העניין?
אורי מקלב: אני מרגיש שאנחנו מתקדמים אבל עלולה להיות פה נסיגה.
אורי מקלב: האם מד"א עומדת מאחורי ההסכם?
דן עופר: אנחנו נעמוד מאחורי ההסכם.
דן עופר: צריך לעשות כאן תיקונים.
דן עופר: תראה, מועד תשלום, לא מדובר כאן על פלח קטן בהכנסות מד"א.
דן עופר: מדובר על פלח גדול מאוד בהכנסות מד"א.
דן עופר: עיקר הכנסות מד"א זה האמבולנסים האלה.
רן מלמד: עופר דן מעלה סוגיה שבינו לבין קופות חולים.
ירוחם מנדולה: העיקר שהמטופל יצא נשכר ותהיה לו את ההטבה.
רן מלמד: אתם מתעללים בצרכנים שלכם.
ירוחם מנדולה: אתה דמגוג.
ירוחם מנדולה: כל הזמן מחפש פרסום.
דן עופר: אנחנו אחרי הישיבה הקודמת אמרנו שאנחנו רוצים להיפגש עם הצרכנים כדי להסדיר דברים גם לגבי העבר וגם רוצים ללמוד מהם מה סוג הפניות שיש להם.
דן עופר: כמו שמגיעות אל כבודות פניות ביקשנו מעדינה מרקס כדוגמה לומר את אשר על ליבה.
דן עופר: לעומת זאת רצינו להיפגש עם נציג עמותת ידיד.
דן עופר: יש שני דברים מהותיים.
דן עופר: אחד זה, תוך כמה זמן הקופה משלמת למד"א?
רונן הראל: סעיף 124 לחוזר אומר.
רונן הראל: יש פה התייחסות.
רונן הראל: במקרה הגרוע ביותר זה 90 יום.
רונן הראל: כתוב.
רונן הראל: אנחנו משלמים לכם רבותי, באמת.
אורי מקלב: אני חייב להגיד למד"א.
אורי מקלב: ביקשתם דחייה שבועיים.
אורי מקלב: על אף שיש לי ביקורת מקצועית על דחיית ישיבות של וועדה עשיתי את זה בנפש חפצה.
אורי מקלב: השאלה אם מד"א מדברת דרך הכיס, דרך מחלקת הכספים או שמד"א יש לה מדינות של מד"א כמד"א?
אורי מקלב: אנחנו מדברים גם על השירות לאזרח ומגוון היבטים.
אורי מקלב: מד"א צריכה להקל על הבירוקרטיה.
מירי כהן: אני דיברתי אתמול עם מנכ"ל מד"א.
מירי כהן: ישבנו איתם, הגענו להבנות.
מירי כהן: ההערכה של משרד החינוך היא שההסדר הזה יטיב עם המבוטחים.
מירי כהן: זו נקודת המוצא שלנו.
מירי כהן: כשחוקקנו את החוק הזה בתוך הנוהל עמדנו לנגד עינינו קודם כל המבוטחים.
מירי כהן: אתמול ישבתי עם מנכ"ל מד"א.
מירי כהן: אני אומרת את זה פורמאלית, מנכ"ל מד"א מברך על ההסדר.
אורי מקלב: מניסיוני תמיד יש מישהו שמתנגד, או זה משרד האוצר או גורם אחר.
אורי מקלב: לכל אורך הדרך את הקשיים אתם מציפים.
אורי מקלב: והיה צריך להיות הפוך.
אורי מקלב: לא רק בגלל מדיניות שצריכה להיטיב עם האזרח.
אורי מקלב: גם בגלל מדיניות הכספים זה היה צריך להיות.
עדינה מרקס: כמו שאמרה מירי בתחילה אנחנו נבדוק בשטח, נראה מה קורה.
עדינה מרקס: הוראות כאלה תמיד אפשר לעדכן.
עדינה מרקס: שני דברים.
עדינה מרקס: אחד, אנחנו באגודה לזכויות החולה מקבלים ים של פניות לגבי תשלומים למד"א, לגבי ריביות, לגבי התייחסויות של עורכי דין של מד"א.
עדינה מרקס: הרבה קשיים ומעקשים.
עדינה מרקס: ישבנו עם אנשי מד"א.
עדינה מרקס: הקמנו ועדה פריטטית.
עדינה מרקס: עו"ד חזקי יושב מחר לדון בפניות שלא היה להן פתרון.
עדינה מרקס: נקוה שמחר נמצא פתרון בשבילם.
עדינה מרקס: כל פונה אלינו חותם על יפויי ועל ויתור על סודיות רפואית.
עדינה מרקס: אנחנו יושבים עם האנשים ברשותם של הפונים שלנו.
עדינה מרקס: אנחנו נפתור את הבעיות אחת לאחת ונסגור את כל הפינות האלה.
עדינה מרקס: יש לנו 300 פניות לחודש שזה 15% מכלל הפניות.
עדינה מרקס: אנחנו מברכים על ההסכם הזה.
עדינה מרקס: אנחנו חושבים שצריך עוד קצת לגהץ אותו.
עדינה מרקס: זה רצוי שפעם תיכנסו לאתר האינטרנט שלנו.
עדינה מרקס: זה כולל כל מה שאתם רוצים לדעת על זכויות בריאות בישראל מהתחלה ועד הסוף.
עדינה מרקס: יש לנו 2 דפים על נושא של אמבולנסים.
עדינה מרקס: מה הזכות בהעברת נפטר?
עדינה מרקס: מה הזכות.
עדינה מרקס: ..? 2 דפים מפורטים על הנושא.
עדינה מרקס: אותנו לא כל כך מעניין מד"א ולא מעניין משרד הבריאות.
עדינה מרקס: מעניין אותנו הפנים שלנו למבוטחים – למצוא פתרונות.
עדינה מרקס: צריך לעמוד על המשמר, לא לתת לזה להתמזמז.
עדינה מרקס: אם יש בעיה עם העברת תשלומים למד"א וזה יגרום לצרות למבוטחים, צריך לפתור את הדבר הזה.
עדינה מרקס: הבעיה שלנו מתחילה ונגמרת גם עם האמבולנסים הפרטיים.
אלי יפה: אמבולנס רגיל חולה לא אושפז, למה החולה לא יכול ללכת לקופת החולים וזה יהיה באותו הסדר?
יניב קורן: אני אומר לך בשם מאוחדת, אחרת ההסדר הזה יתרוקן מכל תוכן.
קריאה: זה שונה מקופה לקופה כי השב"נים שונים.
רונן הראל: זה מסלקה?
רונן הראל: לא.
רונן הראל: תשלח אותו אלינו כי אצלנו 86% חברים בשב"ן ויקבלו החזר.
רונן הראל: אבל אם לא הוא לא זכאי נגיד לו תשלם בבנק הדואר.
רונן הראל: אנחנו לא מסלקה.
אלי יפה: אם הוא בשירות הנוסף אז הוא בשירות הנוסף ואם הוא לא בשירות הנוסף אז הוא הולך לשלם.
אלי יפה: אז אני יודע להגיד לנהגים, יולדת ופעולות איבה יהיה כתוב לו, הוא מסמן בעיגול, זה הולך למקום אחר, כל השאר הולך לקופת חולים ואז עשינו טובה לציבור.
יורם פרדינרו: אם זה חולה אפילפסיה אז הוא בא אליכם.
יורם פרדינרו: נתן כשהוא נוסע בנסיעה של אמבולנס רגיל הוא צריך לשנות את הפנקס.
יורם פרדינרו: את הבעיה הזאת אפשר לפתור.
יורם פרדינרו: זה יקל על מאות.
יורם פרדינרו: זה שב"ן וזה אפילפסיה וזה דיאליזה.
קריאה: אדם התעלף בבית.
קריאה: הגיע אליו אמבולנס רגיל.
קריאה: הגיע לבית חולים, לא אושפז.
קריאה: אין קופות חולים.
קריאה: הוא ממשיך לעבוד מול מד"א רגיל.
קריאה: בחוזר זה לא נכנס.
קריאה: אני מציע להכניס גם את זה לתוך החוזר.
יורם פרדינרו: אם אתה שואל אם זה מסייע או מפריע למטופל, אני אומר לך שזה מפריע למטופל.
אורי מקלב: אז ההצעה היא לשלוח את כולם לקופות החולים ושקופת חולים תגיד את מי שלא יחריגו אנחנו לא משלמים לך, תלך לבנק הדואר ותשלם.
עדינה מרקס: חמת ה זעם של הפונים אל הקופות שלא קטנה גם היום תהיה רק יותר חריפה.
רונן בשארי: זה לא משנה לאן האזרח הולך, הוא יגיע למשרדים של מד"א.
רונן בשארי: מה אני אומר לו?
רונן בשארי: תשלם, תלך לקופה ותראה אם אתה יכול להשיג שם משהו.
רונן בשארי: מה עדיף?
רונן בשארי: אם האזרח כבר פנה לקופה והקופה אומרת לו, על פי הסל לא מגיע לך.
רונן בשארי: כבר אין לו עם מי להתווכח.
רונן בשארי: אין לו עוד אינסטנציה לבדוק כי קופת החולים שבה הוא חבר נתנה לו את הכלים להתמודד עכשיו עם התשלום.
ציפי קיברסקי: יש הרבה מאוד אזרחים שמזמינים אמבולנס אם מישהו נפגע ברחוב.
ציפי קיברסקי: קיבלנו הרבה מאוד תלונות במועצה לצרכנות.
ציפי קיברסקי: והם נדרשו לשלם.
ירוחם מנדולה: חד משמעית לא נכון.
ירוחם מנדולה: כי ברגע שאנחנו בודקים את העניין ואם המזמין הזמין אמבולנס אנחנו מבטלים את ההתחייבות ומפנים אותה למקבל השירות.
אלי יפה: בואי אני אגיד לך, אנחנו מחפשים את האנשים האלה.
אלי יפה: אנחנו מעודדים אותם.
אלי יפה: רצינו להוציא לכל אחד שפונה תעודת הוקרה.
אלי יפה: כי אני רוצה שלא יהיה מצב שמישהו טובע ואף אחד לא מציל אותו ואף אחד לא מתקשר למד"א.
ירוחם מנדולה: יש חוק שלא תעמוד על דם רעך שמחייב היום את האזרח להזעיק עזרה עבור נזקק.
ציפי קיברסקי: למי אני פונה?
אלי יפה: לפניות הציבור.
ציפי קיברסקי: אלי פנו כמה אזרחים שהזעיקו עזרה להציל מישהו ואחר כך נדרשו לשלם בעד האמבולנס.
ירוחם מנדולה: חד משמעית אני אומר בפורום הזה לא ייתכן דבר כזה.
ציפי קיברסקי: הרבה מאוד תלונות של צרכנים שאותו קרוב משפחה נפטר והם מקבלים את החשבונות אחרי 7 שנים כשהם לא ידעו מזה.
ציפי קיברסקי: אנחנו מבקשים ליידע גם את היורשים.
אורי מקלב: אם יעבירו קבצים, מה שדיברנו עכשיו, זה יפתור את כל הבעיה.
אורי מקלב: זה אחד הדברים שיפתרו באופן דרמטי את כל הבעיות של העיזבון.
אורי מקלב: יש אנשים שחוששים שיטפלו בהם ויקחו אותם באמבולנס כי אחר כך יחייבו אותם בכסף.
אורי מקלב: אם היה מחיר יותר זול זה היה עוזר.
אורי מקלב: זה מינימום 50%
מירי כהן: דנו בזה במשרד הבריאות.
מירי כהן: זה מאוד מאוד בעייתי.
מירי כהן: רק רופא יכול להחליט שלא מפנים את האיש.
מירי כהן: אסור למד"א אפילו לא לפרמדיק להחליט שהאיש לא צריך להתפנות.
מירי כהן: זה אסור.
מירי כהן: אם הוא נבדק ואם הוא לא נבדק.
מירי כהן: אנחנו לא עושים את האבחנה כי אנחנו לא רוצים להגיע למצב שהאדם הזה יגיד אני רוצה להתפנות כדי שזה יהיה לי יותר זול.
רמי מילר: אני פרמדיק.
רמי מילר: מניסיון רב של עבודת שטח חולים כשאנחנו מגיעים אליהם ונותנים להם טיפול ראשוני ובחלק מהמקרים אנחנו מביאים אותם למצב שהם מרגישים הרבה יותר טוב, הם מחליטים שלא להתפנות.
רמי מילר: אם זה יותנה בכסף אז בוודאי ובוודאי הם יחליטו לא להתפנות.
רמי מילר: ואז אחרי שעה אנחנו יכולים למצוא אותם במצב הרבה יותר קשה.
רמי מילר: דוגמאות של בצקת ריאות.
מירי כהן: קבענו קריטריונים.
מירי כהן: אם הוא לא נבדק הוא לא צריך לשלם.
מירי כהן: נקודה.
אלי יפה: הבעיה כאן היא לא בעיה של כסף, היא בעיה בריאותית.
אלי יפה: ברגע שמפצלים אנשים במצב קשה לא ירצו להתפנות לבית חולים.
אלי יפה: אנשים במצב קשה רוצים טיפול.
אלי יפה: הם רוצים לחיות.
אלי יפה: מתי שהם מתחילים שוב לנשום אז הם מתחילים לחשוב על דברים אחרים וזה מסוכן מאוד.
אלי יפה: כלומר יותר אנשים ימותו בגלל המאתיים וחמישים שקל האלה.
אלי יפה: זה דבר אחד.
אלי יפה: דבר שני זה ללכת דרך ההנחות.
אלי יפה: לנתק את הצוות בשטח ולנתק את החולה ברמת השטח לחלוטין מהעניין הזה.
אלי יפה: הם לא שייכים לעניין הכסף, הם מטפלים.
אלי יפה: ללכת לנושא של הנחות.
אלי יפה: אדם שיש לו בעיה כלכלית ושלא יכול לשלם ולא פינו אותו לבית חולים יהיה בתוך סל ההנחות בועדת ההנחות.
אלי יפה: אם אחד כזה יש לו בעיה של תשלום נפטור אותו.
אלי יפה: אם אין לו בעיה של תשלום אז הוא ישלם את המאתיים חמישים שקל האלה.
אורי מקלב: מילה אחרונה למגן דוד אדום ואנחנו נסכם את הדיון.
ירוחם מנדולה: נוצר פה איזה רושם שאנחנו מערימים קשיים אבל בשם מנכ"ל מגן דדו אדום ובשמי כדובר שמייצג מד"א, מד"א בהחלט מברך על התהליך הזה ובהחלט הוא חושב שנכון יהיה לעשות שינויים.
ירוחם מנדולה: בכל מקרה המהלך הזה הוא לרווחת הנזקקים, הקשישים, החולים, האוכלוסיות היותר חלשות ובעלות ההכנסה הנמוכה.
ירוחם מנדולה: אין ספק שזה ימנע את האפשרות של סיכון חיים שאנשים שאין להם אפילו לשלם את שלב הביניים יוכלו לקבל את השירותים של מגן דוד אדום.
אורי מקלב: אני מסכם.
אורי מקלב: התחלנו מזה שהיה דימוי למד"א שתמך בשיטה הישנה של החיובים.
אורי מקלב: בשיתוף יחד עם הוועדה אנחנו שינינו את זה.
אורי מקלב: מתוך זה גם נוצר ההסדר והתקדמנו הלאה.
אורי מקלב: חשוב לי שאנחנו לא נלך אחורה.
אורי מקלב: ההסדר הוא חשוב במיוחד שכל הצדדים, גם משרד הבריאות, קופות החולים ומגן דוד אדום נוכחים שזאת לא המילה האחרונה.
אורי מקלב: בואו נשפר ונייעל תוך כדי תנועה.
אורי מקלב: אנחנו רוצים כרגע להעביר את הרשימות של החייבים למשרד הבריאות וזה בתורו יסווג אותם וננסה להוריד ממעגל החייבים כמה שיותר.
אורי מקלב: במידה ונצטרך את שיתוף הפעולה של הביטוח הלאומי אזי נפנה אליהם.
אורי מקלב: החלטנו שינוסח מחדש שובר התשלומים.
אורי מקלב: צד אחד יהיו רשומות הזכויות ובחלק השני של התשלום גם שם יהיה בצורה בולטת וידע לפני שהוא משלם לבדוק את זכויותיו.
אורי מקלב: אנחנו יודעים שיש בזה כמה היבטים, מהשאלה של המודעות, אחר כך של האבחון, לאחר מכן הטיפול והמשך הטיפול, אבל נכון להיום אנחנו מתרכזים בנושאים שדיברנו עליהם, בטיפול עצמו.
אורי מקלב: בדברים האחרים אנחנו מטפלים באופן אחר, כולל הצעת חוק שנוציא, ואנחנו צריכים להיכנס לזה כדי לראות איך לקדם את זה.
אורי מקלב: יש עוד מספר פעולות שאנחנו צריכים לעשות וחשוב לנו לעשות, כולל הנושא התקציבי, אבל אנחנו נגיע לזה עוד מעט.
אורי מקלב: ההשלכות האמיתיות במקרה הזה, וגם דיברנו והוכחנו והובא לפנינו, שאחוז הריפוי בנושא הזה הוא אחוז יחסית נמוך, כך שאין ספק שאנחנו מדברים בשאלה של פיקוח נפש.
אורי מקלב: אני אסקור בפניכם ממש בקצרה.
אורי מקלב: בכל אופן, אני אסקור בקצרה על איזה נקודות אנחנו רוצים לעמוד היום בדיון, שכל אחד ישתדל להתייחס בחלק שנוגע לו וקשור אליו, ומי שצריך להתייחס באופן כללי ודאי שיתייחס באופן כללי.
קריאה: ב'זיו' גם בוגרים, או רק ילדים?
אורי מקלב: הדבר שהיה באווירה שלא נבנה ולא התקדם זה הנושא של פערי התמחור, בין ההצגה של המקומות שמעוניינים ורוצים, ולא רק רוצים בגלל שהם מחייבים, אלא הם מרגישים בזה צורך מכיוון שהם התחילו ואנשים נכנסו לזה ורוצים מאוד לפתח את זה, אבל הם לא יכולים לעמוד במימון, כשהפערים הם במאות אחוזים, לא פערים קטנים, וזה משליך על חוסר ההתקדמות, אפילו עד כדי אי פתיחת מחלקות או אי הוספת מיטות.
אורי מקלב: בית חולים רמב"ם – דיברנו שם על הוספה של עשר עמדות, במיוחד לטיפול יום.
אורי מקלב: אני חושב שברמב"ם מדובר בטיפול יום.
אורי מקלב: אנחנו מבקשים לקבל תשובה לגבי בית חולים רמב"ם.
אורי מקלב: יש נושא שמר עדי ברקן ואחרים דיברו עליו, רישום המאושפזים.
אורי מקלב: כמה יש, כמה מתווספים, כמה יורדים.
אורי מקלב: למה אנחנו עושים את זה?
אורי מקלב: לא מתוך סקרנות אישית, אלא מטבע הדברים כל נתון שיש, מציבים אותו במספרים, זה מבהיר את העניין, אפשר לדון בזה בהרבה יותר אספקטים.
אורי מקלב: אנשים רוצים לדעת במה מדובר, מה גודל התופעה, זה משהו שקצת קשה לתפוס אותו וצריך משהו הרבה יותר מוחשי, ואנחנו מרגישים שצריך את הנתונים האלה גם אם מבחינתנו זה המספרים והחלוקה ביניהם.
אורי מקלב: אבל מה שיש, שגם אצל הבוגרים -לא יודע מה זה בוגרים, 18 זה כבר בוגרים- זה נמשך ואם נדע בגיל 18, זה אולי לא אלה שמתחילים בגיל 18, אבל זה ייתן לנו גם איזה אינדיקציה ונוכל לדעת במה מדובר.
אורי מקלב: נושא הבתים השיקומיים – דיברנו על הבית בהוד השרון, שבגלל אופי ההתנהלות שם, שלא ניכנס אליו באופן המקצועי, אבל בשורה התחתונה אין ספק שאם הוא מאכלס והוא מפעיל רק 40% מהיכולות שלו, זה דבר שבוודאי צריך טיפול ודיברנו על זה ואנחנו מבקשים לשמוע גם בעניין הזה.
אורי מקלב: הנושא האחרון – בית חולים סורוקה.
אורי מקלב: אנחנו יודעים שיש שם מחסור גדול ואין מענה באזור הזה, ומדובר על כך שיש התנהלות בין קופת חולים כללית למשרד הבריאות והאוצר ואנחנו גם מבקשים לשמוע.
עדי ברקן: קודם כל הנקודה שקודם התחלת לדבר עליה, שרק 40% מהמרכזים מאוכלסים, אני חושב שהבעיה היא בעיקר בשיווק ובמיתוג.
עדי ברקן: בנות לא אוהבות ללכת למקום שנקרא 'מרכז לטיפול בהפרעות אכילה', מן הסתם.
עדי ברקן: אני רוצה להחזיר אתכם לנקודה אחרת, שאנחנו כל ישיבה וישיבה דנים בכמה מיטות ואיך מוסיפים, אבל אנחנו לא דנים במספרים ומסטטיסטיקות שאני ראיתי, שנעשו, בעצם לא נעשה שום דבר, אז אני אתן לכם קצת סטטיסטיקות מצולמות.
עדי ברקן: אנחנו מסיימים לצלם בעוד שלושה שבועות סדרה לקשת ואני חושב שזו תהיה פעם ראשונה בטלוויזיה, אנחנו נראה דברים שלא הראו, כולל בעובדה.
עדי ברקן: 9,300 בני נוער שהתראיינו, מגיל 12 עד 24, ואנחנו הולכים לפי ההגדרה של משרד הבריאות שתת תזונה זה 18.5 BMI, 25% היו במצב של תת תזונה, שתי תזונאיות מוכרות על ידי משרד הבריאות קבעו ש-5% מתוכם רזות גנטית.
עדי ברקן: זאת אומרת יש לנו בערך 20% בנות, מתוך 9,300 שהגיעו שהן מתחת ל-BMI 15, 16 ו-17, לא בזכות גנטיקה, אלא 'בזכות' הפרעות אכילה.
עדי ברקן: גיל 12.
עדי ברקן: עשינו עכשיו אודישנים, פתחנו את הדלת קצת לילדים, גם בגיל 5, 6, זה מגיע.
עדי ברקן: אני לא יודע באיזה מספרים, לא בדקתי, אבל נדהמתי לראות ילדות בנות 5 ו-6 שמתעסקות עם המכנסיים לפני שהן נכנסות אליי לסטודיו.
עדי ברקן: זה משהו הזוי.
עדי ברקן: לדעתי זה צריך להתחיל בחינוך, בהרגלי אכילה, בחינוך מגיל מאוד מאוד צעיר.
עדי ברקן: זה יכול להיות במשחקים, זה יכול להיות בתוכן שיווקי.
עדי ברקן: לא הגיוני גם ששום חברה מסחרית לא תהיה לה באג'נדה המחלה הזו.
עדי ברקן: הייתי בחברת תנובה, הם אמרו לי 'כל הכבוד, אנחנו מוכנים לתרום לחולי סרטן', הפרעות אכילה זה לא באג'נדה.
עדי ברקן: לשום חברה מסחרית היום במדינת ישראל אין שום קשר ישיר או עקיף למגפת הפרעות האכילה.
עדי ברקן: יש פה מאות אלפים שאף אחד לא מוכן לתת אפילו שקל עבור זה.
עדי ברקן: אל"ף, כי זו מחלת נפש, 'עדי, עזוב אותי, לא רוצה להתחבר שם', ודבר שני 'על מה אתה מדבר?
עדי ברקן: כמה יש?
עדי ברקן: 5,000?
עדי ברקן: 10,000?' וזו אחת הבעיות; המודעות, שיתוף הפעולה עם חברות מסחריות רחוק.
עדי ברקן: האמינו לי, זה לא סיפור.
עדי ברקן: אני לא סתם שבע-שמונה שנים מתעקש, אף אחד לא מממן אותי ואני לא רץ סתם, יש קשר ישיר בין הנורמה החברתית למצב הזה.
עדי ברקן: בואו נשים גבול, נקבע שבחורות מתחת לגיל...
עדי ברקן: היום, בואו נפתח את הכל.
עדי ברקן: רוב הדוגמניות שאתם רואים בטלוויזיה הן אנורקסיות, בולמיות או בסמים, נקודה.
עדי ברקן: מפרסומת של קסטרו עד למטה.
עדי ברקן: היה לי תאקל עם קסטרו, עובדה שלא תבעו אותי על הוצאת דיבה, כי גל גדות נמצאת באנורקסיה.
עדי ברקן: רוב הדוגמניות היום נמצאות באנורקסיה ובולמיה.